**შესყიდვის ობიექტი**

უკანასკნელ წლებში მიღწეული არსებითი გაუმჯობესების მიუხედავად, საქართველოში კვლავაც მაღალი რჩება ტუბერკულოზით გამოწვეული ტვირთი. აივ/შიდსის, ტუბერკულოზისა და მალარიის წინააღმდეგ ბრძოლის გლობალური ფონდის ხელშეწყობით, უწყვეტად ხორციელდება ტუბერკულოზის ეპიდზადამხედველობის, კონტროლის, პრევენციის, დიაგნოსტიკისა და მკურნალობის ღონისძიებები, რაც უზრუნველყოფს მოსახლეობისთვის შესაბამის მომსახურებაზე უნივერსალურ ხელმისაწვდომობას.

შესყიდვის ობიექტს წარმოადგენს აივ ინფექციის/შიდსის, ტუბერკულოზისა და მალარიის წინააღმდეგ ბრძოლის გლობალური ფონდის დაფინანსებული „ტუბერკულოზის ყველა ფორმის ხარისხიან დიაგნოსტიკასა და მკურნალობაზე საყოველთაო ხელმისაწვდომობის მდგრადობის უზრუნველყოფა“ პროგრამის ფარგლებში სსიპ ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნულ ცენტრის მიერ დაგეგმილი მომსახურების (CPV80561000 - პროფესიული მომზადება ჯანმრთელობის დაცვის სფეროში) შესყიდვა - ტუბერკულოზის დროული გამოვლენა და მართვა ზოგად საექიმო პრაქტიკაში დასავლეთ საქართველოს რეგიონებში: აჭარა, სამეგრელო-ზემო სვანეთი, გურია, იმერეთი, რაჭა-ლეჩხუმ ქვემო სვანეთი.

**მომსახურების მიწოდების ვადა:** 2021 წლის დეკემბრის ჩათვლით.

**ტექნიკური დავალება**

მიუხედავად ტუბერკულოზის მართვის კუთხით მიღწეული წარმატებისა, ეს დაავადება კვლავაც საზოგადოებრივი ჯანმრთელობის მნიშვნელოვან გამოწვევად რჩება როგორც მსოფლიოში ასევე საქართველოში. საქართველოში ტუბერკულოზის შემთხვევების გამოვლენა ძირითადად შემთხვევების პასიური ძიების შედეგად ხდება. პირველადი ჯანდაცვის სერვისების მიმწოდებლები პასუხისმგებელნი არიან ტუბერკულოზზე სავარაუდო შემთხვევების იდენტიფიცირებაზე და მათ მიმართვაზე ტუბერკულოზის სპეციალიზირებული მომსახურების ცენტრებში დიაგნოსტიკის მიზნით, და ასევე, უშუალო მეთვალყურეობით მკურნალობის ხელშეწყობაში.

COVID-19 პანდემიამ გამოიწვია ტუბერკულოზის გამოვლენის შემცირება 25%-ით, რაც მრავალ ქვეყანაში ტუბსაწინააღმდეგო სამსახურებში მიმართვიანობის შემცირებას უკავშირდება, მოსალოდნელია ტუბერკულოზით გამოწვეული სიკვდილობის ზრდა 13%-ით, ანუ ტუბერკულოზით სიკვდილობა 5 წლის წინანდელ მაჩვენებელს დაუბრუნდება.

ასეთ ვითარებაში, მნიშვნელოვანი როლი ენიჭება პირველადი ჯანდაცვის პროვაიდერების აქტიურ მონაწილეობას ტუბერკულოზზე სავარაუდო პირების დროულ გამოვლენასა და შემთხვევის სწორ მართვაში, ეს ხელს შეუწყობს დაავადების გავრცელების შეჩერებას, ვინაიდან პაციენტი უმეტეს შემთხვევაში ტუბერკულოზისათვის დამახასიათებელი ჩივილებით სწორედ პირველადი ჯანდაცვის ქსელს მიმართავენ. ტუბერკულოზზე სავარაუდო პირების იდენტიფიკაციის ერთ-ერთი მნიშვნელოვანი კომპონენტია ტუბერკულოზის და COVID-19 სიმპტომების მქონე პაციენტების სწორი დიფერენციული დიაგნოსტიკა, ტუბერკულოზისა და COVID-19 სიმპტომებით მიმდინარე სხვა დაავადებების სწორი დიაგნოსტიკა, გარდა ამისა, ყურადღება უნდა მიექცეს კო-ინფექციის შესაძლებლობის (ტუბერკულოზი და ახალი კორონავირუსი) დადგენას და ბინაზე მეთვალყურეობის თავისებურებებს. ასევე, ტუბერკულოზის ელიმინაციის აუცილებელი პირობაა ლატენტური ტუბერკულოზის იდენტიფიცირება და მკურნალობა.

პროექტის მიზანია: პირველადი ჯანდაცვის რგოლში დასაქმებული ექიმების შესაძლებლობების გაძლიერება ტუბერკულოზის, ტუბერკულოზისა და COVID-19 დიფერენცირებულ დიაგნოსტიკასა და ლატენტური ტუბერკულოზის ადრეულ გამოვლენასა და მართვაში.

**პროექტის სპეციფიური ამოცანებია:**

1. **სასწავლო პროგრამის მომზადება თემაზე - ტუბერკულოზის დროული გამოვლენა დიფერენციული დიაგნოსტიკა და რეფერალი ზოგად საექიმო პრაქტიკაში.** პროგრამა უნდა მოიცავდეს დაავადების გამოვლენის, რეფერალისა და მკურნალობაში ჩართვის კომპონენტებს, არსებული რეგულაციების გათვალისწინებით. მასში უნდა აისახოს ტუბერკულოზის და COVID-19 სიმპტომებით მიმდინარე ინფექციების სიმპტომები, დიფერენციული დიაგნოსტიკა და საჭირო რეფერალი. სასწავლო მასალა უნდა იქნას აკრედიტირებული ტრეინინგი დაწყებამდე;
2. **სასწავლო მასალის მომზადება ლატენტური ტუბერკულოზის ადრეულ გამოვლენასა და მართვაში -** სასწავლო მასალა უნდა ეყრდნობოდეს ჯანდაცვის მსოფლიო ორგანიზაციის მიერ შემუშავებული გაიდლაინის პრინციპებს და უნდა იქნას აკრედიტირებული ტრენინგების დაწყებამდე
3. **სამედიცინო პერსონალისთვის სამახსოვროს (პრაქტიკული გზამკვლევის) შემუშავება,** სადაც აღწერილი იქნება ტუბერკულოზის და რესპირაციული სიმპტომებით მიმდინარე სხვა დაავადებების სიმპტომები, რისკ-ჯგუფები, დიაგნოსტიკა, რჩევები პაციენტის განსწავლისთვის, ინფექციის კონტროლის ზომები, პრევენციის შესაძლებლობები.
4. **საჭირო რაოდენობის ტრენერების გადამზადება;**

დროის მცირე მონაკვეთში გადასამზადებელია დიდი რაოდენობის ექიმები, რამაც განაპირობა გარკვეული რაოდენობის ტრენერების გადამზადება. ტრენერები მიმაგრებული იქნებიან შერჩეულ დაწესებულებებზე და

მომსახურების პერიოდში გაუწევენ დამხმარე ზედამხედველობას და კონსულტირებას.

1. **პირველადი ჯანდაცვის დაწესებულებებში დასაქმებული ექიმების ტრენინგი;** ტრეინინგი უნდა განხორციელდეს შემუშავებული და აკრედიტირებული პროგრამებით ორივე თემაზე( **ტუბერკულოზის დროული გამოვლენა დიფერენციული დიაგნოსტიკა და რეფერალი ზოგად საექიმო პრაქტიკაში და ლატენტური ტუბერკულოზის ადრეულ გამოვლენასა და მართვაში)**  10 კაციან ჯგუფებში ინფექციური კონტროლის ზომების დაცვით 2 დღის განმავლობაში. ეპიდემიოლოგიური ვითარებიდან გამომდინარე დასწრებული ტრენინგის ჩატარების შეუძლებლობის შემთხვევაში, იგი უნდა ჩანაცვლდეს დისტანციური ტრენინგით 15-20 კაციან ჯგუფებში (ჯგუფებში მსმენელთა რაოდენობა შესაძლებელია შეიცვალოს ეპიდემიოლოგიური ვითარებიდან გამომდინარე).
2. **გადასამზადებელ პირთა ცოდნისა და დამოკიდებულების საწყისი და საბოლოო შეფასება კითხვარის მეშვეობით;**

პროექტის სამიზნე პოპულაცია: პირველადი ჯანდაცვის დაწესებულებებში დასაქმებული ექიმები.

დანართი 1

პროექტის ფარგლებში უნდა განხორციელდეს შემდეგი სპეციფიური აქტივობები გაწერილი განხორციელების ფაზების მიხედვით:

|  |  |  |  |  |  |
| --- | --- | --- | --- | --- | --- |
| #  | სპეციფიური აქტივობა  | აღწერილობა  | ღირებულება სულ  | საორიენტაციო ვადები  | ინდიკატორი  |
| 1. | განხორციელების ფაზა 1 |  |  | ივნისი-აგვისტო |  |
| 1.1 | პჯდ პერსონალის გადამზადების სასწავლო პროგრამის შემუშავება | პირველადი ჯანდაცვის ქსელში ოჯახის ექიმების მიერ ლატენტური ტუბერკულოზის დროული გამოვლენა და მართვის პრინციპებ და პროგრამის აკრედიტაცია |  |  | სასწავლო პროგრამა შემუშავებულია და წარდგენილი აკრედიტაციის საბჭოზე |
| 1.2 | პჯდ პერსონალის გადამზადების სასწავლო პროგრამის შემუშავება  | პროგრამა ჩამოყალიბდება არსებული მოდულების საფუძველზე - „ტუბერკულოზის დროული გამოვლენა და მართვა ზოგად საექიმო პრაქტიკაში“  |  |  | სასწავლო პროგრამა შემუშავებულია და წარდგენილი შემსყიდველ ორგანიზაციასთან |
| 1.3  | სამედიცინო პერსონალისთვის სამახსოვროს (პრაქტიკული გზამკვლევის) შემუშავება და ბეჭდვა | 800 სამახსოვრო ექიმებისთვის |  |  | სამახსოვრო შემუშავებულია და წარდგენილი შემსყიდველ ორგანიზაციასთან |
| 1.4 | ტრენინგის პროცესის გეგმა\_გრაფიკის შედგენა, გადასამზადებელი ტრენერების განსაზღვრა, გადასამზადებელი პერსონალის იდენტიფიცირება |  |  |  | გეგმა გრაფიკი წარმოდგენილია შემსყიდველ ორგანიზაციასთან |
| 2 | განხორციელების ფაზა 2 |  |  | სექტემბერი-დეკემბერი |  |
| 2.1 | ტრენერების ტრენინგი (რეგიონებში შერჩეულ ტრენერთა ტრენინგი) | თითოეულ რეგიონში ტრენერთა შერჩევა, ჯამურად 20 ტრენერის ტრენინგი |  |  | ტრენერები გადამზადებულია |
| 2.2 | შერჩეული პირველადი ჯადაცვის დაწესებულებების ექიმების ტრენინგი | აღმოსავლეთ საქართველოს რეგიონებში შერჩეული პჯდ დაწესებულებების 800 ექიმის 2 დღიანი სწავლების უზრუბველყოფა, მათ შორის ტრენინგისთვის საჭირო ინფრასტრუქტურის უზრუნველყოფა(აჭარა, სამეგრელო-ზემო სვანეთი, გურია, იმერეთი, რაჭა-ლეჩხუმ- ქვემო სვანეთი. ) |  |  | ტრენინგის ანგარიში და მონაწილეთა სია წარმოდგენილია შემსყიდველ ორგანიზაციასთან |
| 2.3 | შერჩეული პირველადი ჯადაცვის დაწესებულებების ექიმების ადგილზე ტრენინგი\* | აღმოსავლეთ საქართველოს რეგიონებში შერჩეული პჯდ დაწესებულებების ექიმების 2 დღიანი დისტანციური სწავლების უზრუნველყოფა |  |  | ტრენინგის ანგარიში და მონაწილეთა სია წარმოდგენილია შემსყიდველ ორგანიზაციასთან |
| 3.4 | ანგარიში შესრულებული სამუშაოს შესახებ |  |  |  | საბოლოო ანგარიში წარმოდგენილია შემსყიდველ ორგანიზაციასთან |
|  | მომსახურების ჯამური ღირებულება: |  |  |  |
|  | მათ შორის დღგ: |  |  |  |

\*ეპიდემიოლოგიური ვითარებიდან გამომდინარე დასწრებული ტრენინგი (აქტივობა 2.1) ჩანაცვლდება დისტანციური ტრენინგით (აქტივობა 2.1.ა და 2.1.გ) შემსყიდველთან შეთანხმებით. ანაზღაურება მოხდება ფაქტიურად შესრულებული სამუშაოს მიხედვით - ადგილზე ტრენინგი გადამზადებული ექიმებისა და ექთნების რაოდენობით და ონლაინ ტრანინგი ჯგუფების რაოდენობით.

 ***წარმოდგენილი ღირებულება უნდა მოიცავდეს მომსახურებასთან დაკავშირებულ ყველა ხარჯსა და კანონმდებლობით გათვალისწინებულ გადასახადებს. ხარჯები, რომლებიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას***

***ბიუჯეტის შედგენისას პრედენტმა ცალკე უნდა მიუთითოს.***

1.    ადგილზე ტრენინგი - 1 ადამიანის ტრენინგის ღირებულება (მათ შორის ტრენერის ტრენინგი),

2.    ონლაინ ტრენინგი - 1 ჯგუფის ღირებულება (საშუალოდ 15-20 კაციანი ჯგუფები).